మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
డబ్బింగ్‌కు కోటిరూపాయలు
తమిళంలో తెరకెక్కుతున్న మరో సోషియోఫాంటసీ చిత్రం పులి.
TNN | Updated:
Sep 10, 2015, 05:33PM IST
తమిళంలో తెరకెక్కుతున్న మరో సోషియోఫాంటసీ చిత్రం పులి . భారీ బడ్జెట్ తో రూపొందుతున్న ఈ చిత్రంలో విజయ్ కథానాయకుడిగా, శ్రుతిహాసన్ , హన్సిక హీరోయిన్లుగా నటిస్తున్నారు. ఈ సినిమాలో చెప్పుకోదగ్గ మరో ముఖ్యమైన వ్యక్తి శ్రీదేవి ఇందులో మహారాణి పాత్ర పోషిస్తున్నారు. దాదాపు 120 కోట్ల భారీ బడ్జెట్ తో తెరకెక్కుతున్న ఈ చిత్రంపై భారీ అంచనాలే ఏర్పడ్డాయి. ఈ సినిమాలో నటించినందుకు కాకుండా తన డబ్బింగ్ తానే చెప్పుకున్నందుకు కూడా శ్రీదేవి అదనపు డబ్బును డిమాండ్ చేసిందని చెన్నై సినీవర్గాలు చెప్పుకుంటున్నాయి. మూడు భాషల్లో నిర్మిస్తున్న ఈ చిత్రానికి ఆ మూడు భాషల్లోనూ తన పాత్రకు శ్రీదేవే డబ్బింగ్ చెప్పడానికి ఒప్పుకుంది. ఇందుకు దాదాపు కోటి రూపాయల పారితోషికం అందుకుంది. ఈ సినిమా అక్టోబర్ లో ప్రేక్షకుల ముందుకు వచ్చే అవకాశం ఉంది.